יש כרגע מעל 1000 הרצאות באתר TED.
ואני מניח שרבים מכם
חושבים שזה די פנטסטי --
חוץ ממני. אני לא מסכים עם זה.
אני חושב שיש לנו בעיה כאן.
מפני שאם תחשבו על זה, 1000 הרצאות TED,
זה יותר מ 1000 רעיונות ששוה להפיץ.
איך תפיצו
אלף רעיונות?
אם רק תנסו להכניס את כל הרעיונות האלה לראשכם
על ידי צפיה בכל אלף הסרטונים,
זה למעשה יקח לכם היום
יותר מ 250 שעות לעשות את זה.
ועשיתי חישוב קטן של זה.
הנזק לכלכלה על כל אחד מכם שיעשה את זה
הוא בערך 15,000$.
אז כשראיתי את הסיכון הזה לכלכלה,
חשבתי, אנחנו צריכים למצוא פיתרון לבעיה.
הנה הגישה שלי לזה.
אם תביטו במצב הקיים,
יש לכם אלף הרצאות TED.
כל אחת מההרצאות האלו היא באורך ממוצע
של בערך 2300 מילים.
עכשיו חברו את כל זה
ויש לכם 2.3 מיליון מילים בהרצאות TED.
שזה בערך שווה ערך לשלושה ספרי תנ"ך.
השאלה הברורה היא,
האם הרצאת TED באמת צריכה 2300 מילים?
אין משהו קצר יותר?
אני מתכוון, אם היה לכם רעיון ששווה להפיץ,
בוודאי תוכלו לתמצת אותו
לפחות מ 2300 מילים.
השאלה היחידה היא, כמה קצר זה יכול להיות?
מה הכמות המינימלית של מילים
שצריך להרצאת TED?
בזמן שחשבתי על השאלה,
גיליתי את האגדה האורבנית הזו על ארנסט המינגווי,
שלכאורה אמר ששש המילים האלו פה:
"למכירה: נעלי תינוק, מעולם לא ננעלו,"
היו הנובל הטוב ביותר שהוא כתב אי פעם.
וגם נתקלתי בפרוייקט שנקרא זכרונות בשש מילים
בו אנשים התבקשו,
קחו את כל חייכם וסכמו אותם בבקשה לשש מילים, כמו אלו פה:
"מצאתי אהבת אמת, התחתנתי עם מישהו אחר."
או "חיים בוואקום אקסיסטנציאלי, זה ממש מבאס."
אני למעשה אהבתי את זה.
אז אם סיפור שלם יכול להכנס בשש מילים
וזכרון חיים שלם יכול להסתכם לשש מילים,
אתם לא צריכים יותר משש מילים להרצאת TED.
היינו יכולים לסיים עד ארוחת הצהריים פה.
אני מתכוון...
ואם הייתם עושים את זה לכל אלף הרצאות TED,
הייתם יורדים מ 2.3 מיליון מילים ל6000.
אז חשבתי שזה ממש שווה.
אז התחלתי לשאול את כל חברי,
בבקשה קחו את הרצאת TED האהובה עליכם ותמצתו אותה לשש מילים.
אז הנה כמה מהתוצאות שקיבלתי. ואני חושב שהן ממש נחמדות.
לדוגמה, ההרצאה של דן פינק על מוטיבציה,
שהייתה די טובה אם לא ראיתם אותה:
"עזבו גזרים, עזבו מקלות, תביאו משמעות."
למעשה, על זה הוא מדבר ב 18 וחצי הדקות.
או חלק אפילו הכניסו יחוס למרצה,
כמו סגנון הדיבור של נתן מירוולדס,
או זה של טים פריס,
שיכול להיחשב מעט מעיק לפעמים.
האתגר פה הוא, אם אני עושה את זה באופן שיטתי,
הייתי מסיים בסופו של דבר עם הרבה סיכומים,
אבל לא עם הרבה חברים.
אז הייתי צריך למצוא שיטה אחרת,
רצוי שמערבת זרים גמורים.
ולמזלי יש אתר בשביל זה שנקרא טורקי מכאני,
שהוא אתר בו אתם יכולים לפרסם מטלות
שאתם לא רוצים לבצע בעצמכם,
כמו "בבקשה סכמו את הטקסט בשבילי לשש מילים."
ולא הרשיתי לאף מדינה עם עלות נמוכה לעבוד על זה,
אבל מצאתי שיכולתי לקבל סיכום שש מילים עבור 10 סנט,
שאני חושב שזה מחיר מצויין.
אפילו אז, לצערי,
זה לא אפשרי לסכם כל הרצאת TED בנפרד.
מפני שאם תעשו את החשבון, יש לכם אלף הרצאות TED,
התשלום הוא 10 סנט לאחת;
צריך לעשות יותר מסיכום אחד עבור כל אחת מההרצאות,
מפני שחלקם כנראה יהיו ממש גרועים.
אז הייתי מסיים עם תשלום של מאות דולרים.
אז חשבתי על דרך אחרת
חשבתי, ובכן, ההרצאות סובבות סביב נושאים מסויימים.
אז מה אם לא אתן לאנשים לסכם
הרצאות TED בודדות לשש מילים,
אלא נותן להם 10 הרצאות TED באותו זמן
ואומר, "בבקשה תעשו סיכום שש מילים לזו."
הייתי חותך את העלויות ב90 אחוז.
אז עבור 60$,
הייתי יכול לסכם אלף הרצאות TED
ב 600 סיכומים בלבד,
שלמעשה יהיה ממש נחמד.
עכשיו חלק מכם אולי עכשיו יחשוב,
זה טירוף לסכם 10 הרצאות בשש מילים.
אבל בעצם זה לא,
מפני שיש דוגמה של פרופסור לסטטיסטיקה, הנס רוסלינג.
אני מניח שרבים מכם ראו אחת או יותר מהרצאותיו.
יש לו שמונה הרצאות ברשת,
וההרצאות האלו יכולות בעיקרון להסתכם לארבע מילים,
מפני שזה למעשה מה שהוא מראה לנו,
האינטואיציה שלנו ממש גרועה.
הוא תמיד מוכיח לנו שאנחנו טועים.
אז אנשים באינטרנט, חלקם לא הצליחו ממש טוב.
אני מתכוון, כשביקשתי מהם לסכם 10 הרצאות במקביל,
חלק בחרו בדרך הקלה.
היתה להם רק הערה כללית.
והיו אחרים, ומצאתי את זה די חצוף.
הם השתמשו בשש מילים כדי לענות לי
ולשאול אותי אם הייתי יותר מדי זמן בגוגל לאחרונה.
ולבסוף גם, מעולם לא הבנתי את זה,
היו אנשים שבאו עם הגרסה שלהם לאמת.
אני לא מכיר אף הרצאת TED שמכילה את זה.
אבל, בסדר, לבסוף, בכל זאת,
וזה ממש מדהים,
לכל אחד ממקבצי 10 ההרצאות ששלחתי,
למעשה קיבלתי סיכומים משמעותיים.
הנה כמה מהחביבים עלי.
לדוגמה, לכל ההרצאות בנושא אוכל,
מישהו סיכם אותן ל: "אוכל מעצב גוף, את המוח והסביבה,"
שאני חושב שזה די טוב.
או אושר: "חתירה לאושר =
תנועה לכיוון חוסר אושר."
אז כאן הייתי.
התחלתי עם אלף הרצאות TED
והיו לי 600 סיכומי שש מילים עבורן.
למעשה זה נשמע טוב בהתחלה,
אבל כשמסתכלים על 600 סיכומים, זה די הרבה.
זו רשימה ענקית.
אז חשבתי, אני כנראה צריך לקחת את זה צעד אחד קדימה
וליצור סיכומים של סיכומים -- וזה בדיוק מה שעשיתי.
אז לקחתי את 600 הסיכומים שהיו לי,
ושמתי אותם בתשע קבוצות
לפי הדרוג שהשיחות קיבלו במקור באתר TED
וביקשתי מאנשים לעשות סיכומים של אלו.
שוב, היו כמה אי הבנות.
לדוגמה, כשהיה לי מיקבץ של כל השיחות היפות,
מישהו חשב שאני מנסה למצוא את שורת הפתיחה האולטימטיבית.
אבל בסוף, למרבה הפלא,
שוב, אנשים הצליחו לעשות את זה.
לדוגמה, כל ההרצאות האמיצות בTED:
"אנשים מתים," או "אנשים סובלים," גם היה אחד,
"עם פתרונות פשוטים בסביבה."
או המתכון לשיחה פוערת הפה האולטימטיבית בTED:
"תמונות פליקר של מלחין קלאסי אינטרגלקטי."
אני מתכוון, זה התמצית של הכל.
עכשיו היו לי תשע קבוצות,
אבל, אני מתכוון, זה כבר תמצות גדול.
אבל כמובן, ברגע שמגיעים כל כך רחוק, אתם לא באמת מרוצים.
רציתי להגיע עד הסוף, עד קצה התמצות,
להתחיל עם אלף ההרצאות מTED.
רציתי לסכם אלף הרצאות TED לשש מילים --
מה שיהיה הפחתה של 99.9997 אחוז בתוכן.
ואני אשלם רק 99.5$ --
אז נשארתי אפילו מתחת למאה דולר לזה.
אז עשו לי סך הכל 50 סיכומים.
הפעם שילמתי 25 סנט
מפני שחשבתי שהמשימה קצת קשה יותר.
ולצערי כשקיבלתי את התשובות לראשונה --
ופה תראו שש מהתשובות האלו --
זה היה קצת מאכזב.
מפני שאני חושב שתסכימו, הם כולם מסכמים אספקט מסויים של TED,
אבל הם נראו לי מעט תפלות,
או שהיה להם רק אספקט מסויים של TED.
אז הייתי כמעט מוכן לוותר
כשלילה אחד שיחקתי עם המשפטים האלה
ומצאתי שלמעשה יש פיתרון יפהפה פה.
אז הנה הוא,
סיכום שש מילים , שנוצר על ידי הקהל, של אלף הרצאות TED
בערך של 99.5$:
"למה לדאוג? הייתי מעדיף לדמיין."
תודה רבה לכם.
(מחיאות כפיים)